[{"text_idx": "#000000", "text": "Rapida alvoko: la limdato estas la 4-a de marto 2017!"}, {"text_idx": "#000001", "text": "Estu volontulo en la oficejo de E@I!"}, {"text_idx": "#000003", "text": "estas vojag\u0302ema, juna (18- g\u0302is 30-jara) esperantisto log\u0302anta en plej multaj landoj de Amerikoj, Azio, Au\u0306stralio, Afriko, Oceanio au\u0306 en Andoro, Monako, Sanmarino, Vatikano, Svislando*?\ns\u0302atas aktive okupig\u0302i pri Esperantaj projektoj (ekz. organizado de arang\u0302oj au\u0306 evoluigo de interretaj projektoj) kaj volas helpi la disvastigadon de Esperanto?\ns\u0302atus dum 10-12 monatoj senpage log\u0302i en la Esperanta c\u0302efurbo de Slovakio kaj esti membro de internacia teamo, kiu c\u0302iutage laboras por Esperanto, en Esperanto?\npretas dedic\u0302i 1 jaron de via vivo por subteni agadon de E-organizo?\ndeziras ekkoni Slovakion, g\u0302iajn kulturon kaj lingvon?\nvolas renkontadi esperantistojn el la tuta mondo kaj kunlaboradi kun ili?"}, {"text_idx": "#000004", "text": "Se jes, tiam ni invitas vin veni volontuli al la oficejo de E@I."}, {"text_idx": "#000006", "text": "Vi havas s\u0302ancon farig\u0302i volontulo kadre de la programo Eu\u0306ropa Volontula Servo (EVS)! Dum dek du monatoj vi rajtos sen ajnaj kostoj labori kune kun aliaj esperantistoj el diversaj landoj en la c\u0302efa sidejo de Edukado@Interreto en Partiza\u0301nske (Slovakio) kaj havos la okazon partopreni kaj mem kunorganizi diversajn Esperanto-arang\u0302ojn, seminariojn kaj konferencojn. Via tasko estos ankau\u0306 (kun nia helpo) organizi lingvo-kafejon por enlog\u0302antoj de la urbo, prezenti vian landon en lernejoj kaj edukaj centroj de la urbo kaj regiono, partopreni en la interretaj projektoj de E@I (ekz. lernu.net, deutsch.info, slovake.eu, russky.info) kaj kunorganizi diversajn arang\u0302ojn (Somera Esperanto-Studado...). Tion farante, vi ekkonos novan landon kune kun g\u0302iaj kulturo, popolo kaj lingvo, kaj ricevos sperton de longtempa volontulado, kiu poste utilos al vi ekz. dum serc\u0302ado de laboro."}, {"text_idx": "#000007", "text": "Parto de la E@I-teamo en au\u0306gusto 2016"}, {"text_idx": "#000008", "text": "La volontuloj de E@I en junio 2015"}, {"text_idx": "#000009", "text": "La lingvokafejo organizata c\u0302iumonate en Partiza\u0301nske"}, {"text_idx": "#000010", "text": "Vi povas trovi pli da informoj pri EVS c\u0302e la adreso: "}, {"text_idx": "#000011", "text": "La volontulo povos eklabori en Partiza\u0301nske ekde dato elektota lau\u0306 interkonsento, por maksimuma dau\u0306ro de 12 monatoj. La laboro (c\u0302efe enoficeja) dau\u0306ras 35-38 horojn semajne. La volontulo rajtas havi 2 liberajn tagojn semajne kaj aldone 2 liberajn tagojn monate. La Eu\u0306ropa Komisiono, la organizanto de la Eu\u0306ropa Volontula Servo, provizas interalie:"}, {"text_idx": "#000013", "text": "Krom esperantumado vi ankau\u0306 povos konatig\u0302i kun aliaj eksterlandanoj, kiuj \u2013 same kiel vi \u2013 tiutempe estos eu\u0306ropaj volontuloj en Partiza\u0301nske kaj aliaj urboj de Slovakio. Ne perdu la s\u0302ancon kaj alig\u0302u al tiu c\u0302i aventuro \u2013 c\u0302ar en EVS eblas partopreni nur unufoje en la vivo!"}, {"text_idx": "#000014", "text": "Tre detalan gvidlibron pri la programo Erasmus+, al kiu apartenas la Eu\u0306ropa Volontula Servo estas, eblas trovi (en pluraj lingvoj) c\u0302e la adreso: "}, {"text_idx": "#000015", "text": "Se vi interesig\u0302as, bonvolu plenigi kaj sendi al ni c\u0302i tiun formularon per retpos\u0302to al la adreso info@ikso.net g\u0302is la 4-a de marto 2017. La plej frua komenco de volontulado estas julio 2017, sed eblas komenci ankau\u0306 ec\u0302 decembre (lau\u0306 viaj preferoj kaj ebloj)."}, {"text_idx": "#000016", "text": "Post la paso de tiu limdato ni informos c\u0302iujn pri la elektitaj kandidatoj kaj sendos al ili detalan priskribon de c\u0302iuj sekve farendaj formalaj\u0302oj."}, {"text_idx": "#000017", "text": "One thought on \u201cVolontulu c\u0302e E@I\u201d"}, {"text_idx": "#000022", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000025", "text": "Jazyky na dlani \u2013 ako uc\u030cit\u030c inovati\u0301vne a efekti\u0301vne\nPoc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]